تاغلیک قاره باغ ده یوز بیرگن توقنه شووده آذربایجان اردوسی دن بیر عسکر شهید بولرایکن, بیر عسکر ایسه یره لندی.
آذربایجان مدافعه وزیرلیگی تامانیدن بیریلگن بیاناتده, توناوون خواجه وند ولایتی نینگ آغدام قیشلاغی استقامتی ده 6 کیشی لیک ارمنی گروپ نینگ, آذربایجان عسکر لری گه قره ته هجوم اویوشتیرگن لیگی بیلدیریلدی.
بیاناتده, اوشبو هجوم عاقبتیده بیر نفر آذربایجان عسکری نینگ شهید بولگن لیگی و بیر عسکر نینگ ایسه یره لنگن لیگی معلوم قیلیندی.
هجومچی لرنینگ ناقانونی قوراللی بیر گروپ یاکه منطقه نی ترک ایتیشی کیره ک بولگن ارمنستان قوراللی کوچ لری منسوب لری دن عبارت بولیشی احتمالی اوستیده توخته لگن بیاناتده, بونگه اوخشش حادثه لر نینگ تکرارله نیشی تقدیرده جدی تدبیر لر نینگ آلینه دیگن لیگی بیلدیریلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
